CELEX: 32020R2131
Language: bg
Date: 2020-12-16 00:00:00
Title: Регламент (ЕС) 2020/2131 на Европейския парламент и на Съвета от 16 декември 2020 година за премахване на митата върху определени стоки

18.12.2020   
               
               
                  BG
               
               
                  Официален вестник на Европейския съюз
               
               
                  L 430/1
               
            
         РЕГЛАМЕНТ (ЕС) 2020/2131 НА ЕВРОПЕЙСКИЯ ПАРЛАМЕНТ И НА СЪВЕТА
         от 16 декември 2020 година
         за премахване на митата върху определени стоки
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 207, параграф 2 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         в съответствие с обикновената законодателна процедура (1),
         като имат предвид, че:
         
                     (1)
                  
                  
                     Съюзът и Съединените американски щати (наричани по-нататък „Съединените щати“) имат най-всеобхватните и задълбочени двустранни търговски и инвестиционни отношения в световен мащаб, а икономиките им са силно интегрирани. Двустранната търговия със стоки и услуги между тях е на стойност над 1 трилион евро годишно, което възлиза приблизително на 3 000 милиона евро на ден. Посоченото тясно сътрудничество в областта на търговията и инвестициите е от полза за потребителите, работниците, предприятията и инвеститорите.
                  
               
                     (2)
                  
                  
                     Съюзът се ангажира да подобри своите търговски и инвестиционни отношения със Съединените щати. Това включва намирането на нови начини за подобряване на двустранните търговски отношения, за премахване на пречките пред търговията и за разрешаване на текущи търговски спорове. За да се избегнат по-нататъшните смущения в посочените търговски отношения, митата, прилагани от Съюза при внос, следва да бъдат премахнати за ограничен брой стоки за период от пет години на база erga omnes.
                  
               
                     (3)
                  
                  
                     Премахването на митата следва да бъде обвързано с ефективното прилагане на обявеното от Съединените щати намаляване на митата върху определен брой стоки и с въздържането от страна на Съединените щати от въвеждане на нови мерки, които биха подкопали целите, заложени в Съвместното изявление на Съединените щати и Европейския съюз относно Споразумение за митата от 21 август 2020 г. (2) („Съвместното изявление“).
                  
               
                     (4)
                  
                  
                     Премахването на митата следва да се прилага от същата дата, на която ефективно се прилага обявеното от Съединените щати намаляване на техните мита върху определен брой стоки, по-конкретно от 1 август 2020 г.
                  
               
                     (5)
                  
                  
                     За да се гарантират еднакви условия за изпълнението на настоящия регламент, на Комисията следва да бъдат предоставени изпълнителни правомощия временно да спре прилагането на настоящия регламент, ако не са спазени условията, предвидени в настоящия регламент. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (3).
                  
               
                     (6)
                  
                  
                     Поради неотложността да бъдат избегнати по-нататъшни смущения в търговските отношения между Съюза и Съединените щати, настоящият регламент следва да влезе в сила незабавно след публикуването му. По същата причина е уместно също така да се предвиди изключение от срока от осем седмици, посочен в член 4 от Протокол № 1 относно ролята на националните парламенти в Европейския съюз, приложен към Договора за Европейския съюз, към Договора за функционирането на Европейския съюз и Договора за създаване на Европейската общност за атомна енергия,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Премахване на митата
            Приложимите вносни мита по Общата митническа тарифа за стоките, класирани в тарифните линии, изброени в раздел I от приложението, са 0 % (освободени от мита) на база erga omnes.
         
         
            Член 2
            Условия за премахването на митата
            Премахването на митата за стоките, класирани в тарифните линии, изброени в раздел I от приложението, е подчинено на следните условия:
            
                        а)
                     
                     
                        намаляването от страна на Съединените щати на митата на база erga omnes за стоките, класирани в тарифните линии, изброени в раздел II от приложението; и
                     
                  
                        б)
                     
                     
                        въздържането от страна на Съединените щати от въвеждане на нови мерки срещу Съюза, които подкопават целите, заложени в Съвместното изявление.
                     
                  
         
            Член 3
            Временно спиране
            Ако Съединените щати не спазват условията, предвидени в член 2, или ако има достатъчно доказателства за бъдещо неспазване от страна на Съединените щати на тези условия, Комисията може да приеме акт за изпълнение с цел спиране на премахването на митата, посочени в член 1, до спазването на условията, предвидени в член 2. Посоченият акт за изпълнение се приема в съответствие с процедурата по разглеждане, посочена в член 4, параграф 2.
         
         
            Член 4
            Процедура на комитет
            
               1.   Комисията се подпомага от Комитета по Митническия кодекс, създаден с член 285 от Регламент (ЕС) № 952/2013 на Европейския парламент и на Съвета (4). Този комитет е комитет по смисъла на Регламент (ЕС) № 182/2011.
            
            
               2.   При позоваване на настоящия параграф се прилага член 5 от Регламент (ЕС) № 182/2011.
            
         
         
            Член 5
            Влизане в сила и прилагане
            
               1.   Настоящият регламент влиза в сила в деня на публикуването му в Официален вестник на Европейския съюз.
               
            
            
               2.   Прилага се от 1 август 2020 г. до 31 юли 2025 г.
            
            
               3.   Комисията публикува уведомление за спиране в Официален вестник на Европейския съюз, в случай че прилагането на настоящия регламент е спряно съгласно член 3 или в случай че настоящият регламент престане да се прилага преди 31 юли 2025 г.
            
            
               4.   По искане на съответните икономически оператори, националните митнически органи на съответните държави членки възстановяват всички платени мита, които надхвърлят приложимите в съответствие с настоящия регламент, за внос от Съединените щати между 1 август 2020 г. и 18 декември 2020 г.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 декември 2020 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               M. ROTH
            
         
         
            (1)  Позиция на Европейския парламент от 26 ноември 2020 г. (все още непубликувана в Официален вестник) и решение на Съвета от 9 декември 2020 г.
         
            (2)  виж документ ST 12652/20 на http://register.consilium.europa.eu.
         
            (3)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).
         
            (4)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
      
      
         
            ПРИЛОЖЕНИЕ
            Раздел I (Комбинирана номенклатура на Европейския съюз)
            
                        Код по КН
                     
                     
                        Описание
                     
                  
                        0306 11 90 
                     
                     
                        Замразени лангусти Palinurus spp., Panulirus spp. и Jasus spp., дори пушени, с черупки или не, включително тези с черупките, варени във вода или на пара (с изключение на опашки от лангусти)
                     
                  
                        0306 12 10 
                     
                     
                        Замразени омари Homarus spp., цели, дори пушени или варени във вода или на пара
                     
                  
                        0306 12 90 
                     
                     
                        Замразени омари Homarus spp., дори пушени, с черупки или не, включително омари с черупките, варени във вода или на пара (с изключение на целите)
                     
                  
                        0306 32 10 
                     
                     
                        Живи омари Homarus spp.
                        
                     
                  Раздел II (Митническа тарифа на Съединените щати)
            
                        Тарифен код
                     
                     
                        Описание
                     
                     
                        Съществуваща тарифа за най-облагодетелствана нация (НОН)
                     
                     
                        Нова ставка на тарифата за НОН
                     
                  
                        1604 20 05 
                     
                     
                        Продукти, съдържащи месо от ракообразни, мекотели или други водни безгръбначни, готови ястия
                     
                     
                        10 %
                     
                     
                        5 %
                     
                  
                        7013 41 50 
                     
                     
                        Стъклени предмети за сервиране или за кухня (различни от чашите за пиене) от оловен кристал, с единична стойност над 5 USD
                     
                     
                        6 %
                     
                     
                        3 %
                     
                  
                        3214 90 50 
                     
                     
                        Неогнеупорни покрития от вида на използваните в зидарството, различни от тези на основата на каучук
                     
                     
                        6,5 %
                     
                     
                        3,25 %
                     
                  
                        3601 00 00 
                     
                     
                        Барути
                     
                     
                        6,5 %
                     
                     
                        3,25 %
                     
                  
                        9613 10 00 
                     
                     
                        Газови джобни запалки и устройства за запалване за еднократна употреба
                     
                     
                        8 %
                     
                     
                        4 %
                     
                  
                        9613 90 80 
                     
                     
                        Части за неелектрически запалки и устройства за запалване
                     
                     
                        8 %
                     
                     
                        4 %